Újabb botrány a Kardashian-családban | Sztárhírek | Celebhírek | Hollywoodi hírek | Cosmopolitan.hu
2017.04.21.@ 06.04
botrány bruce jenner caitlyn jenner életrajzi könyv kardashian
A napokban jelenik meg Caitlyn Jenner Secrets of My Life című könyve, amiben nem csak saját életéről ír, de családjáról, a Kardashianokról is. A könyvből természetesen már kiszivárgott pár részlet, és ennek köszönhetően máris hatalmas a hiszti a célebfamíliában. Caitlyn Jenner többek közt arról is ír könyvében, hogy exfelesége, Kris Jenner hogyan próbálta elnyomni benne a nőt, és azt, hogy férfi létére nőnek öltözzön. De azt is állítja, hogy Kris Jenner volt férje, Robert Kardashian annak ellenére védte O.J. Simpsont a 90-es évek legnagyobb gyilkossági perében, hogy úgy tudta, bűnös.
Caitlyn Jenner (@caitlynjenner) által megosztott bejegyzés, 2017. Ápr 19., 14:45 PDT
Az InTouch Weekly forrása szerint utóbbi miatt a Kardashian-lányok már szóba sem állnak mostohaapjukkal, de állítólag már vér szerinti lányai, Kendall és Kylie Jenner is mérgesek Caitlynre. A könyv tartalmát ugyanis egyik családtaggal sem egyeztette, mint ahogy állítólag azt is csak új barátaival osztotta meg évekkel ezelőtt, hogy nemátalakító műtétre készül. Utóbbit egyébként részletekbe menően írja le könyvében, lányai állítólag pont emiatt akadtak ki a legjobban!
Bár hogy ebből a hisztiből mennyi igaz, az azért kérdéses, mert teljesen véletlenül pont a könyv megjelenésének hetén lesz látható a Kardashianok életéről szóló valóságshow-ban az a rész, amiben Kris Jenner kézhez kapja Caitlyn kéziratát, és rendesen ki is borul az abban látottak miatt.
Kris Jenner szerint egyébként a Caitlyn által leírtak közül semmi nem igaz, és csak felhasználja a család hírnevét arra, hogy könyvét népszerűsítse. Mondja ezt ő, aki lánya szexvideóját használta fel arra, hogy a családját híressé tegye…
Címkék: botrány bruce jenner caitlyn jenner életrajzi könyv kardashian kris jenner secrets of my life